เรื่องร้องเรียน: 1. อยากให้ไซด์งานก่อสร้างรถใต้ดินเลิกงานเร็วหน่อย ตอนนี้ 02:45 น.ยังไม่ได้นอน เสียงดังตลอดเวลาค่ะ
การดำเนินการของเจ้าหน้าที่: โครงการฯต้องขออภัยในความไม่สะดวกมา ณ ที่นี้ โครงการฯ มีความจำเป็นต้องดำเนินการก่อสร้างซึ่งเป็นโครงการของรัฐขนาดใหญ่และมีการจำกัดเวลาเดินรถของรถบรรทุกขนาดใหญ่ในการขนส่งเข้ามาและขนส่งออกจากพื้นที่ก่อสร้าง ทำให้งานบางประเภทไม่สามารถทำได้ก่อนเวลา 22.00 น. และมีงานเทคอนกรีตต้องมีการทำงานต่อเนื่องในบางคืน ทั้งนี้จุดทำงานจะมีการเปลี่ยนแปลงไปตามแนวกำแพงสถานีซึ่งคาดว่าจะมีผลกระทบต่ออพาร์ทเมนต์ลดน้อยลงในเวลาต่อไป หากมีข้อสอบถามเพิ่มเติมหรือแจ้งให้โครงการฯดำเนินการแก้ไข โปรดติดต่อหมายเลข 08-4438-3943 และต้องขออภัยในความไม่สะดวกมา ณ ที่นี้อีกครั้งหนึ่ง
ความเห็นของผู้แจ้ง: ขอบพระคุณสำหรับการติดตาม ตรวจสอบ และแจ้งผลให้ทราบค่ะ เป็นกำลังใจให้เจ้าหน้าที่ทุกท่านนะคะ ขอให้รักษามาตรฐานการให้บริการนี่ไว้ให้ได้นานๆเลยนะคะ เป็นประโยชน์แก่ประชาชนมากๆค่ะ ขอบพระคุณอีกครั้งค่ะ
พื้นที่: แขวงบ้านพานถม เขตพระนคร กรุงเทพมหานคร